

Nr. 1.516 din 18 decembrie 2023

**PROIECTUL „E-ARM - SISTEM DE IMPLEMENTARE ȘI GESTIONARE A BAZELOR DE DATE DIN DOMENIUL ARME ȘI EXPLOZIVI ȘI EXTINDERE A SISTEMULUI BAZEI NAȚIONALE DE DATE PRECURSORI DE EXPLOZIVI”**

Proiectul E-ARM - sistem de implementare și gestionare a bazelor de date din domeniul arme și explozivi și extindere a sistemului bazei naționale de date precursori de explozivi se află în perioada de implementare, la nivelul Inspectoratului General al Poliției Române, începând cu data de 18 martie 2021, pentru o perioadă de 33 de luni.

Activitățile proiectului au avut ca rezultat dezvoltarea unui sistem de implementare și gestionare baze de date arme, interconectare cu RNAi (Registrul Național al Armelor Integrat), extinderea bazei de date precursori, modificarea cadrului legislativ superior privind precursorii de explozivi pentru operaționalizarea sistemului informatic dezvoltat în cadrul proiectului, realizarea unor ateliere de lucru și activități de informare.

Prin acest proiect, Direcția Arme, Explozivi și Substanțe Periculoase a implementat un sistem informatic, care permite reducerea timpului de verificare și soluționare a cererilor depuse pentru obținerea documentelor de autorizare solicitate de persoane fizice sau juridice, pentru a procura, deține, purta și folosi arme.

De asemenea, s-a extins sistemul bazei naționale de date precursori de explozivi, în scopul obținerii unor proceduri simplificate pentru reducerea birocrației întâmpinate de reprezentanții societăților comerciale autorizate, în situația transmiterii către structurile de arme, explozivi și substanțe periculoase, a listei cuprinzând precursorii de explozivi restricționați, amestecurile sau alte substanțe, care conțin astfel de substanțe, cu care efectuează operațiuni, precum și a deciziilor de numire a persoanelor responsabile de activitatea cu precursori de explozivi restricționați și a înlocuitorilor acestora, conform prevederilor Legii nr. 49/2018 privind precursorii de explozivi.

Valoarea totală a proiectului este de 4.893.234,53 lei, dintre care, Autoritatea de Management pentru Programul Operațional Capacitate Administrativă acordă o finanțare nerambursabilă de maximum 4.109.527,38 lei, echivalentă cu maximum 83,9838629% din valoarea eligibilă a proiectului, iar co-finanțarea I.G.P.R. este de 783.707,15 lei.

****

**INSPECTORATUL GENERAL AL POLIŢIEI ROMÂNE**